# Bing Crosby

| Bing CrosbyBing |
| --- |
|  |
| Født | Harry Lillis Crosby 3. mai 1903 Tacoma (Washington, USA) |
| Død | 14. okt. 1977   (74 år) Alcobendas (Spania) |
| Beskjeftigelse | Sanger, skuespiller, TV-personlighet, radioprogramleder, filmskuespiller, baseballspiller, TV-produsent, teaterskuespiller, filmprodusent, fjernsynsskuespiller, komponist, stemmeskuespiller, produsent, forretningsdrivende, filmmanuskriptforfatter, skribent, jazzmusiker, komiker, manusforfatter, musiker  |
| Utdannet ved | Gonzaga Preparatory School Gonzaga University North Central High School |
| Ektefelle | Kathryn Crosby (1957–1977) Dixie Lee (1930–1952) |
| Far | Harry Lowe Crosby |
| Mor | Catherine Helen Harrigan |
| Søsken | Larry Crosby Bob Crosby |
| Barn |
7 oppføringer
Lindsay Crosby Mary Crosby Nathaniel Crosby Phillip Crosby Dennis Crosby Harry Crosby Gary Crosby

 |
| Parti | Det republikanske parti |
| Nasjonalitet | USA |
| Gravlagt | Holy Cross Cemetery |
| Utmerkelser |
7 oppføringer
Peabody Award Grammy Lifetime Achievement Award (1962) Oscar for beste mannlige hovedrolle (1945; for verk: Vandre min vei, tema for: 17th Academy Awards) American Music Award of Merit (1974) World Golf Hall of Fame Cecil B. DeMille Award (1960) Stjerne på Hollywood Walk of Fame

 |
| Musikalsk karriere |
| Pseudonym | Bing Crosby, Bingsy |
| Sjanger | Standardrepertoar, jazz, easy listening, Western-musikk, Western swing, countrymusikk, storbandmusikk, popmusikk, swing, folkemusikk |
| Instrument | Vokal |
| Stemmetype | Bassbaryton |
| Aktive år | 1923–1977 |
| Plateselskap | Decca Records, Columbia Records, Brunswick, RCA Records, RCA Victor, Reprise Records, Capitol Records, Verve Records, United Artists Records |
| Nettsted |  |
| IMDb | IMDb
 |
| Notable verk |
| White Christmas |
| Signatur |
|  |
|

---

Bing Crosby på Commons |

Bing Crosby i 1977  Foto: Allan Warren
**Harry Lillis «Bing» Crosby Jr.** (født 3. mai 1903 i Tacoma i Washington, brukte datoen 2. mai 1904 gjennom sin karriere, død 14. oktober 1977 i Alcobendas, Madrid i Spania) var en amerikansk sanger og skuespiller. Han var svært populær i 1930- og 1940-årene, og regnes gjerne som musikkhistoriens første popstjerne. Hans karakteristiske, lett innsmigrende syngestil som crooner og plystrer ble stilskapende for neste generasjon populærsangere.

Stemmen beskrives som en rik, myk baryton. Stemmen ble mørkere med alderen og han gikk tildels så dypt som bare bass-sangere kan.

## Karriere

Crosbys største hit er innspillingen fra 1942 av Irving Berlins «White Christmas», en tidløs klassiker som hører til pophistoriens virkelige storselgere. Sangen, som opprinnelig var med i spillefilmen *Holiday In*, vant Oscar for beste sang. Frem til 1998 da Elton John spilte inn sin sang til prinsesse Dianas minne var singelinnspillingen den mestselgende i verden med over 50 millioner eksemplarer.

Det er en utbredt oppfatning at det er Elvis Presley eller The Beatles som har hatt flest listetoppere i USA, men Crosby har flest av alle. Hele 38 listetoppere klarte han å kapre i løpet av sin 50 år lange karriere som plateartist. Bing Crosby gjorde totalt cirka 1 700 grammofoninnspillinger i løpet av sin karriere. Av dem solgte 22 til gull, som innebærer at de ble solgt i mer enn én million eksemplarer i USA. Hans album *Merry Christmas* fra 1955 er tidenes mest solgte juleplate.

Crosby vokste opp i Tacoma i staten Washington, sammen med Al Rinker, som, gjennom sin søster, sangeren Mildred Bailey hadde kontakter med orkesterlederen Paul Whiteman. Crosby begynte som trommeslager. Sammen med Whitemans orkester debuterte han i filmen *Jazzkongen*. Dette var hans store gjennombrudd og deretter var han en ettertraktet artist på scene og i radio. Hans første hitlåt ble "I Surrender Dear".

Crosby hadde fra 1930- til 1950-årene faste radioopptredener, og da TV ble et mer dominerende medium ble han også ettertraktet her. Crosby stilte tidlig krav til radioprodusentene at programmene skulle spilles inn på forhånd, og dette fikk den følge at man ble tvunget til å sette inn ressurser for å utvikle innspillingsteknologien, noe som også kom til å påvirke videoteknologien.

Mindre enn to måneder før han døde, 25. august 1977, holdt Bing Crosby konsert på Momarkedet i Mysen utenfor Oslo. Konserten ble sendt på tv i flere land, og er en av de få konsertfilmene som eksisterer med Crosby. På hans siste utgivelse, konseptplaten "Seasons" (1977), brukes årstidene som metafor for livet. Platen har 12 spor, ett for hver måned i året. "Seasons" ble en svært rørende avskjed fra en av tidenes mest populære, innflytelsesrike og revolusjonerende artister. Crosbys siste tv-opptreden var 11. september 1977. I forbindelse med hans årlige juleshow, fremførte han "Little Drummer Boy/Peace On Earth" sammen med David Bowie. Opptaket ble sendt først etter hans død. Den 4. oktober 1977, ti dager før han døde, befant Crosby seg i Olympic Studios i London. Han spilte inn to sanger, "Now You Has Jazz" og "Sail Away to Norway". Sistnevnte sang hadde verdenspremiere på Momarked-konserten en drøy måned tidligere (da under navnet "Sailing Away to Norway"). Han har fått tre stjerner på Hollywood Walk of Fame for sin innsats innen underholdning innen musikk, film og radio.

## Privatliv

Bing var døpt Harry Lillis Crosby, men siden han hadde så store ører i forhold til hodestørrelsen som barn, begynte folk å kalle ham Bingo, etter en langøret karakter i en tegneserie kalt The Bingsville Bugle. Bingo ble etter hvert forkortet til Bing.

Crosby giftet seg i 1930 med Dixie Lee, og sammen fikk de fire barn. Etter hennes død (av brystkreft) traff Crosby Kathryn Grant, og de giftet seg i 1957. Hun var jevngammel med Gary Crosby, hans eldste sønn. De fikk tre barn sammen.

Crosby var en ivrig golfspiller og en av hans golfvenner var Bob Hope. Det var i forbindelse med en golfrunde i Madrid i Spania at Crosby døde som følge av et hjerteinfarkt den 14. oktober 1977.

Det er populært å tro at Crosbys disiplinerte barneoppdraglese førte til at to av hans syv barn, Dennis og Lindsay, begikk selvmord i voksen alder. Eldstesønnen Gary (1931–1994) skrev boken "Going My Own Way" (1983) der Bing Crosby blir skildret som maktsyk, ekstremt disiplinert og ondskapsfull. De gjenlevende Crosby-barna tar i dag avstand fra boken og sier de ikke kjenner igjen sin far i Garys beskrivelser.

## Trivia

* I 1977 døde både Charlie Chaplin, Bing Crosby og Elvis Presley, som er blant tidenes fremste suksessartister innen kategoriene film, radio og grammofoninnspillinger.[*trenger referanse*]
* Plateselskapet Decca (hvis artiststall inkluderer The Rolling Stones og Luciano Pavarotti) ble grunnlagt av Jack Kapp i 1934. Deccas aller første plateartist var Kapps venn, Bing Crosby.
* Det er blitt hevdet at Crosby var den egentlige oppfinner av flersporsopptak. Etter hans idé ble verdens første flersporsopptaker konstruert, hvis prinsipp ligger til grunn for mesteparten av all moderne musikkinnspilling. Enkelt forklart gjør teknikken det mulig å legge flere lydspor oppå hverandre.

## Diskografi

### Gullplatene

1. *Sweet Leilani*
2. *New San Antonio Rose*
3. *White Christmas*
4. *Silent Night*
5. *Sunday Monday or Always'*
6. *Pistol Packin’ Mama* (med Andrews Sisters)
7. *Jingle Bells* (med Andrews Sisters)
8. *I’ll Be Home for Christmas*
9. *Swinging on a Star*
10. *Too-Ra-Loo-Ra-Loo-Ra*
11. *Don’t Fence Me In* (med Andrews Sisters)
12. *I Can’t Begin to Tell You*
13. *McNamara’s Band*
14. *South America Take It Away* (med Andrews Sisters)
15. *Alexander’s Ragtime Band* (med Al Jolson)
16. *Whiffenpoof Song*
17. *Now Is the Hour* (Maori Farewell Song)
18. *Galway Bay*
19. *Dear Hearts and Gentle People*
20. *Play a Simple Melody* (med Gary Crosby)
21. *Sam’s Song* (med Gary Crosby)
22. *True Love* (med Grace Kelly)

### Singler på listetoppene i USA

* My Blue Heaven
* Ol' Man River
* Great Day
* Three Little Words
* Out of Nowhere
* Just One More Chance
* At Your Command
* Dinah
* Please
* Brother, Can You Spare a Dime?
* You're Getting To Be a Habit With Me
* Shadow Waltz
* Little Dutch Mill
* Love In Bloom
* June In January
* Soon
* It's Easy To Remember
* Red Sails In the Sunset
* Pennies from Heaven
* Sweet Leilani
* Too Marvelous for Words
* The Moon Got In My Eyes
* Remember Me?
* Bob White (Whatcha Gonna Swing Tonight?)
* I've Got a Pocketful of Dreams
* Alexander's Ragtime Band
* You Must Have Been a Beautiful Baby
* Sierra Sue
* Trade Winds
* Only Forever
* White Christmas
* Moonlight Becomes You
* Sunday, Monday, or Always
* San Fernando Valley
* I Love You
* I'll Be Seeing You
* Swinging on a Star
* A Hot Time in the Town of Berlin
* Don't Fence Me In
* It's Been a Long, Long Time
* I Can't Begin to Tell You
* Now Is the Hour

## Filmografi

* 1930 – *Jazzkongen*
* 1940 – *To glade sjømenn*
* 1944 – *Vandre min vei*
* 1944 – *Klokkene i St. Mary*
* 1954 – *Bak kulissene*
* 1956 – *Fint folk flørter*

## Referanser

## Eksterne lenker

* (en) Offisielt nettsted

* (en) Offisiell nettbutikk

* (en) Bing Crosby – kategori av bilder, video eller lyd på Commons

* (en) Bing Crosby – galleri av bilder, video eller lyd på Commons
* (en) Bing Crosby på Internet Movie Database

* (sv) Bing Crosby i Svensk Filmdatabas

* (da) Bing Crosby på Filmdatabasen

* (da) Bing Crosby på Scope

* (fr) Bing Crosby på Allociné

* (en) Bing Crosby på AllMovie

* (en) Bing Crosby hos Rotten Tomatoes

* (en) Bing Crosby hos The Movie Database

* (en) Bing Crosby hos Internet Broadway Database

* (en) Bing Crosby hos Internet Broadway Database
* (en) Bing Crosby på Apple Music

* (en) Bing Crosby på Discogs

* (en) Bing Crosby på MusicBrainz

* (en) Bing Crosby på Spotify

* (en) Bing Crosby på Songkick

* (en) Bing Crosby på Genius — sangtekster

* (en) Bing Crosby på AllMusic
* Bing Crosby på Facebook

* Bing Crosby på Instagram

* Bing Crosby på Threads

* Bing Crosby på TikTok

* Bing Crosby på YouTube

* Bing Crosby på X (tidligere Twitter)